
Изх. № 61-00-257/17.08.2026 г.
ДО

ОБЩИНСКИ СЪВЕТ 

ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Съгласуване на системата от образователни институции на територията на Община Златоград, за учебната 2026/2027 година, утвърждаване на паралелки, с брой ученици под определения минимум в общинските училища и утвърждаване на групи, с брой деца под определения минимум, в общински детски градини, за учебната 2026/2027 година

УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

За предстоящата учебна 2026/2027 година, на територията на Община Златоград, ще функционират пет детски градини, пет училища, от които две средни и три основни и един Център за подкрепа за личностно развитие. 
С мотивирано становище от Кмета на общината ще бъде предложено на Министерството на образованието и науката, ОУ „Св. Св. Кирил и Методий“ с. Долен, ОУ „Васил Левски“ с. Ерма река, ДГ „Детски свят“ с. Долен и ДГ „Детелина“ с. Ерма река да бъдат включени в Списъка на защитените детски градини и защитените училища в Република България за учебната 2026/2027 година. През учебната 2025/2026 учебна година и четирите институции бяха включени в Списъка на защитените детски градини и училища.
Детските градини разполагат с много добра материално-техническата база и персонал, с които се осигурява възможност за обхващане на всички деца в задължителна предучилищна възраст в общината. 
Съгласно нормативната уредба, група в детска градина се формира при минимум 12 деца. През учебната 2026/2027 година, се очаква в детска градина „Детелина“ с. Ерма река да се обучават общо 8 деца, от които 6 деца в предучилищна възраст. При недостатъчен брой деца за формиране на група в детска градина е допустимо, с решение на Общински съвет, да се формира и група под определения минимум, когато тя е единствена за населеното място.

Първокласниците, които се очаква да постъпят в училище, през новата учебна година, са 41 ученици. В СУ „Антим I“ гр. Златоград и СУ „Св. Княз Борис I“ с. Старцево в гимназиален етап на обучение са сформирани профилирани и професионални паралелки, някои от които са със защитени от държавата професии, както и такива, по които е налице очакван недостиг от специалисти на пазара на труда.   

Във всяко училище броят на паралелките се определя в началото на учебната година, при спазване изискванията на Наредбата за финансиране на институциите в системата на предучилищното и училищното образование, съгласно които за I – IV клас минимумът е 16 ученици, а за V – XII клас минимумът е 18 ученици. 
Нормативната уредба допуска изключения от минималния брой деца в групите в защитените детски градини и брой ученици в паралелките в защитените училища, както и в паралелките за обучение по защитените от държавата специалности по професии и специалности от професии, по които е налице очакван недостиг от специалисти на пазара на труда. Защитените детски градини и училища получават ежегодно допълнително финансиране чрез бюджетите на първостепенните разпоредители с бюджет. 
Изключения от минималния брой ученици в паралелките се допускат и в неспециализираните училища при паралелки с не по-малко от 10 ученици, както и паралелки с по-малко от 10 ученици, но с разрешение на финансиращия орган и след разрешение на началника на Регионалното управление на образованието - Смолян.
Предлагам на вашето внимание, за обсъждане и утвърждаване, следните проекти за решения:

І. РЕШЕНИЕ

Във връзка с чл.2, ал.1, ал.3 и ал.4 и чл.256, ал.4 от Закона за предучилищно и училищно образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация Общински съвет Златоград

РЕШИ:
Съгласува институциите, в системата на предучилищното и училищното образование, в Община Златоград, за учебната 2026/2027 година, както следва:

I.ДЕТСКИ ГРАДИНИ

1.ДГ "Радост" гр. Златоград;

2.ДГ "Снежанка" гр. Златоград;

3.ДГ "Щастливо детство" с. Старцево – в т.ч. една яслена група;
4.ДГ "Детски свят" с. Долен – защитена градина;

5.ДГ "Детелина" с. Ерма река – защитена градина;
II.УЧИЛИЩА

1.СУ "Антим І" гр. Златоград;

2.СУ "Св. Княз Борис І" с. Старцево;

3.ОУ "Васил Левски" гр. Златоград;

4.ОУ "Св. Св. Кирил и Методий" с. Долен – защитено училище;

5.ОУ „Васил Левски” с. Ерма река – защитено училище;

III.Център за подкрепа за личностно развитие - Златоград
ІІ. РЕШЕНИЕ

Във връзка с чл.68, ал.1, т.2, ал.2 и ал.3-6 от Наредба за финансиране на институциите в системата на предучилищното и училищното образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация, Общински съвет Златоград  

РЕШИ:
I.Дава съгласие, през учебната 2026/2027 година, за сформиране на самостоятелни маломерни паралелки, с брой ученици не по-малко от 10, в училищата в Община Златоград, както следва: 
1.СУ „Антим I” гр. Златоград

1.1.една профилирана паралелка VIIIа  клас – 13 ученици;

2.СУ „Св. Kняз Борис І” с. Старцево

2.1.една паралелка III клас - 15 ученици; 

2.2.една паралелка VI клас - 10 ученици; 

2.3.една професионална паралелка VIII клас, ‘Планински водач“ (защитена професия) - 12 ученици; 

            2.4.една професионална паралелка X клас, „Графичен дизайнер“ – 13 ученици;

            2.5.една професионална паралелка XII клас, „Графичен дизайнер“ – 10 ученици;

            3.ОУ „Васил Левски“ гр. Златоград

            3.1.една паралелка Iб клас  - 15 ученици
II.При доказана необходимост за предоставянето на средства, извън определените по единни разходни стандарти, се прилагат разпоредбите на чл. 68, ал. 3-6 от Наредба за финансирането на институциите в системата на предучилищното и училищното образование, като конкретния размер се определя с Решение на Общински съвет Златоград, по предложение на Кмета на Община Златоград, въз основа на данни от Националната електронна информационна система за предучилищно и училищно образование (НЕИСПУО).
ІІІ. РЕШЕНИЕ

Във връзка чл. 69, ал.1, ал.2 и ал.3, във връзка с чл.68, ал.3-7 от Наредбата за финансиране на институциите в системата на предучилищното и училищното образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация, Общински съвет Златоград

РЕШИ:
I.Дава съгласие, през учебната 2026/2027 година, за сформиране на самостоятелни и слети маломерни паралелки, с брой ученици под 10, в училищата в Община Златоград, както следва: 
1.СУ „Антим I” гр. Златоград

1.1.една професионална паралелка VIIIв клас – „Ресторантьорство и кетъринг“ – 9 ученици;

2.СУ „Св. Княз Борис І” с. Старцево
2.1.една паралелка I клас - 7 ученици;

2.2.една паралелка II клас - 9 ученици;

2.3.една паралелка VII клас - 7 ученици;

2.4.една професионална паралелка XI клас – „Графичен дизайнер“ - 6 ученици;

3.ОУ „Св. Св. Кирил и Методий“ с. Долен – защитено училище
3.1.една паралелка I клас – 2 ученици;

3.2.една паралелка II клас – 8 ученици;

3.3.една паралелка III клас – 6 ученици;

3.4.една паралелка IV клас – 7 ученици;

3.5.една паралелка V клас – 7 ученици;

3.6.една паралелка VI клас – 4 ученици;

3.7.една паралелка VII клас – 4 ученици;

4.ОУ „Васил Левски“ с. Ерма река – защитено училище
4.1.една слята паралелка I и II клас – 4 ученици (1 + 3);

4.2.в III клас – 0 ученици;

4.3.една паралелка IV клас – 4 ученици;

4.4.една слята паралелка V и VI клас – 4 ученици (2 + 2);

4.5.една паралелка VII клас – 2 ученици;

II.При доказана необходимост за предоставянето на средства, извън определените по единни разходни стандарти, се прилагат разпоредбите на чл. 68, ал. 4-7 от Наредба за финансирането на институциите в системата на предучилищното и училищното образование, при спазване на чл.68, ал.3 от същата, като конкретният размер се определя с решение на Общински съвет Златоград, по предложение на Кмета на Община Златоград, въз основа на данни от Националната електронна информационна система за предучилищно и училищно образование (НЕИСПУО).
III.Възлага на Кмета на Община Златоград да направи мотивирано искане, до Началника на Регионално управление на образованието – Смолян, за издаване на разрешение за формиране на паралелките по т. I от настоящото решение.  
ІV. РЕШЕНИЕ

Във връзка чл. 59, чл. 68, ал.1, т.1 от Наредбата за финансиране на институциите в системата на предучилищното и училищното образование и на основание чл.17, ал.1, т.3, чл. 21, ал. 1, т. 23 и ал. 2 от Закона за местно самоуправление и местна администрация, Общински съвет Златоград

РЕШИ:

I.Дава съгласие, през учебната 2026/2027 година, за сформиране на разновъзрастови групи, в защитените детски градини - „Детски свят“ с. Долен и „Детелина“ с. Ерма река, както следва:

1.ДГ „Детски свят“ с. Долен – защитена детска градина
1.1.една разновъзрастова група – 7 деца;

1.2.една разновъзрастова група – 5 деца;
2.ДГ „Детелина“ с. Ерма река – защитена детска градина
2.1.една разновъзрастова група – 8 деца;

С уважение,

МИРОСЛАВ ЯНЧЕВ

Кмет на Община Златоград

Изготвил,

КБ
Съгласували,
ЛА/НМ



                             В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

